রয়্যাল রাম্বল (২০০৯)
রয়্যাল রাম্বল একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউর জন্য প্রযোজনা করেছে। এটি রয়্যাল রাম্বল কালানুক্রমিকের অধীনে প্রচারিত দ্বাবিংশ অনুষ্ঠান ছিল। এই অনুষ্ঠানটি ২০০৯ সালের ২৫শে জানুয়ারি তারিখে মার্কিন যুক্তরাষ্ট্রের মিশিগানের ডেট্রয়েটের জো লুইস এরিনায় অনুষ্ঠিত হয়েছে। ২০০৫ সালের পর এটি জো লুইস এরিনায় ডাব্লিউডাব্লিউই-এর প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট ছয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রেন্ডি অরটন রয়্যাল রাম্বল ম্যাচে সর্বশেষ ট্রিপল এইচকে নিষ্কাশন করার মাধ্যমে ম্যাচটি জয়লাভ করেছে। অন্যান্য শীর্ষস্থানীয় ম্যাচে, এজ ডাব্লিউডাব্লিউই চ্যাম্পিয়নশিপের জন্য আয়োজিত নো ডিস্কোয়ালিফিকেশন ম্যাচে জেফ হার্ডিকে এবং ওয়ার্ল্ড হেভিওয়েট চ্যাম্পিয়নশিপ ম্যাচে জন সিনা জন "ব্র্যাডশো" লেফিল্ডকে পিনফলের মাধ্যমে পরাজিত করেছে।